CELEX: 32020R0191
Language: el
Date: 2020-02-10 00:00:00
Title: Εκτελεστικός Κανονισμός (ΕΕ) 2020/191 της Επιτροπής της 10ης Φεβρουαρίου 2020 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

13.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 40/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/191 ΤΗΣ ΕΠΙΤΡΟΠΗΣ
         της 10ης Φεβρουαρίου 2020
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Φεβρουαρίου 2020.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολόγηση
                     
                  
                        (1)
                     
                     
                        (2)
                     
                     
                        (3)
                     
                  
                        Εύκαμπτος σωλήνας αποτελούμενος από μια στρώση συνθετικού ή τεχνητού πλεκτού υφάσματος (85 % νάιλον, 15 % ελαστάνη) στην εξωτερική πλευρά και από μια εσωτερική επένδυση τύπου γέλης κατασκευασμένη από μη κυψελώδη πλαστική ύλη στην εσωτερική πλευρά. Ο εύκαμπτος σωλήνας διατίθεται σε διάφορα μήκη (μεταξύ 65 και 150 mm) και διαμέτρους (μεταξύ 15 και 30 mm).
                        Το προϊόν παρουσιάζεται προς χρήση για την ανακούφιση από τον πόνο που προκαλείται από την πίεση και την τριβή σε ευαίσθητα δάκτυλα χεριών, νύχια χεριών, δάκτυλα ποδιών ή νύχια ποδιών. Το μήκος του προϊόντος είναι δυνατό να προσαρμοστεί με τεμαχισμό.
                        Το προϊόν είναι συσκευασμένο για τη λιανική πώληση.
                     
                     
                        6307 90 10 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 1 του κεφαλαίου 63 και από το κείμενο των κωδικών ΣΟ 6307, 6307 90  και 6307 90 10 .
                        Η κατάταξη στην κλάση 3005 αποκλείεται, διότι τα προϊόντα δεν έχουν τον χαρακτήρα βαμβακιού, γαζών, ταινιών ή ανάλογων ειδών, συσκευασμένων για τη λιανική πώληση, για ιατρικούς σκοπούς.
                        Η κατάταξη στο κεφάλαιο 39 ως πλαστικές ύλες και τεχνουργήματα από αυτές τις ύλες αποκλείεται, σύμφωνα με τη σημείωση 2 στοιχείο ιε) του εν λόγω κεφαλαίου, διότι τα προϊόντα κατασκευάζονται από υφάσματα της κλάσης 5903 (υφάσματα, εμποτισμένα, επιχρισμένα ή επικαλυμμένα με πλαστική ύλη ή με απανωτές στρώσεις από πλαστική ύλη).
                        Τα προϊόντα λαμβάνονται στην τελική τους μορφή και είναι έτοιμα για χρήση και ως τέτοια αποτελούν έτοιμα τεχνουργήματα από υφαντικές ύλες σύμφωνα με τη σημείωση 7 στοιχείο β) του τμήματος XI. Μολονότι τα προϊόντα αποτελούνται από υφάσματα της κλάσης 5903 (υφάσματα εμποτισμένα, επιχρισμένα ή επικαλυμμένα με πλαστική ύλη ή με απανωτές στρώσεις από πλαστική ύλη), η κατάταξη στο κεφάλαιο 59 αποκλείεται, σύμφωνα με τη σημείωση 8 στοιχείο α) του τμήματος XI, επειδή το κεφάλαιο 59 δεν έχει εφαρμογή στα έτοιμα προϊόντα κατά την έννοια της σημείωσης 7 του ίδιου τμήματος.
                        Η κλάση 6307 έχει εφαρμογή σε άλλα έτοιμα είδη από οποιοδήποτε ύφασμα κατά την έννοια της σημείωσης 1 του κεφαλαίου 63, εφόσον δεν περιλαμβάνονται σε άλλες κλάσεις του τμήματος XI. Η κλάση αυτή καλύπτει επίσης είδη σε τόπια που είναι δυνατό να προσαρμοστεί με τεμαχισμό τους στο επιθυμητό μήκος και τα οποία είναι έτοιμα κατά την έννοια της σημείωσης 7 του τμήματος XI (βλ. επίσης τις Επεξηγηματικές Σημειώσεις του Εναρμονισμένου Συστήματος για την κλάση 6307, πρώτη και τρίτη παράγραφος).
                        Ως εκ τούτου, τα προϊόντα πρέπει να καταταγούν στον κωδικό ΣΟ 6307 90 10  ως άλλα έτοιμα υφαντουργικά είδη.